**Nr. 29332/28.04.2022**

**REFERAT DE APROBARE**

**privind aprobarea Programului multianual de finanțare a reamenajării spațiilor verzi aferente blocurilor de locuit pe teritoriul Municipiului Sfântu Gheorghe**

Administrația publică locală a municipiului Sfântu Gheorghe a înregistrat progrese semnificative în modernizarea spațiilor publice, inclusiv amenajarea parcurilor, scuarelor și celelalte spații verzi situate lângă arterele principale de circulație. Se impune extinderea acestor preocupări la zonele verzi publice din cartierele de locuit, unde administrarea acestora se face de către Asociațiile de proprietari, în unele cazuri în condiții calitative foarte bune, dar în alte cazuri insuficiente, deci se poate afirma, că este nevoie la aducerea serviciilor la aceste zone verzi la un nivel calitativ general superior.

Din aceste considerente inițiem acest program de finanțare care dorește ca spațiile verzi din cartiere să fie transformate treptat în locuri de agrement de proximitate, care oferă servicii de recreere, sport în unele cazuri, asigură loc de depozitare pentru mijloace de mobilitate (trotinete, biciclete) și conțin elemente peisagistice contemporane care rezistă și în condițiile climaterice schimbate.

De asemenea, programul poate continua după realizarea investițiilor finanțate prin acesta prin asigurarea mentenanței și implicit a durabilității obiectivelor realizate prin aportul serviciilor de specialitate delegate ale administrației publice locale.

**VICEPRIMAR**

**Tóth-Birtan Csaba**