**Anexa nr. 1 la HCL\_\_\_/2022**

**REGULAMENT**

**Program multianual de finanțare a reamenajării spațiilor verzi**

**aferente blocurilor de locuit**

**Art. 1.** **–** (1) Programul multianual de finanțare a reamenajării spațiilor verzi aferente blocurilor de locuit din municipiul Sfântu Gheorghe la standarde estetice și calitative înalte vizează schimbarea aspectului estetic și arhitectural, în principal al zonelor verzi situate la marginea arterelor principale din cartiere, creșterea factorului ambiental asupra confortului rezidenților prin asigurarea de condiții naturale și servicii conexe în aceste zone.

(2) Programul va fi extins și în celelalte zone verzi din municipiu.

**Art. 3.** **-** Participarea la Program este deschisă asociațiilor de proprietari, asociațiilor de chiriași, sau asocierilor fără personalitate juridică constituite pe scări de bloc, care doresc să extindă suprafața populată cu plante și să realizeze un salt calitativ în reamenajarea zonelor verzi care sunt în administrarea lor în temeiul HCL nr. 241/2013 privind instituirea Normelor de bună gospodărire pe teritoriul municipiului Sfântu Gheorghe, cu modificările și completările ulterioare și vor să realizeze cel puțin unul sau mai multe din următoarele lucrări:

1. Spațiu verde proiectat de specialități în arhitectură peisagistică care include specii de plante adecvate regiunii;
2. Instalație de irigare a suprafeței verzi
3. Realizare de locuri de depozitare pentru biciclete și cărucioare
4. Realizare de locuri de întâlnire pentru tineri, prevăzute și cu sisteme de fonoizolație, pe lângă bănci și locuri de colectare a deșeurilor
5. Realizare de alei pietonale adecvate
6. Realizare de pereți verticali populate cu plante bolte făcute din plante agățătoare sau orice alte forme arhitecturale urbane care pot fi folosite pentru a mări suprafața plantată
7. Realizare de puncte de odihnă prevăzute cu bănci și parasolare populate cu plante agățătoare

**Art. 4.** **–** (1) Participarea la Program se realizează prin depunerea cererii prevăzute în anexa nr. 1 la Regulament, semnat de 2/3 dintre membrii asociației de proprietari/locatari sau asocierii fără personalitate juridică constituite pe scări de bloc.

(2) Condiție de participare la concurs este existența acordului comunității cu privire la renunțarea la toate elementele peisagistice existente pe amplasament astfel încât proiectantul de specialitate să nu fie constrâns în actul creativ de existența acestora.

(3) Cererile vor fi evaluate în baza următoarelor criterii:

* Mărimea suprafeței spațiului verde;
* Poziția spațiului verde față de arterele principale din cartiere;
* Numărul rezidenților din comunitatea aplicantă.

**Art. 5.** **-** Proiectarea și realizarea spațiilor verzi se efectuează prin aportul financiar exclusiv al municipalității din bugetul local. Proiectul amenajării peisagistice se supune dezbaterii publice înainte de execuție în comunitatea aplicantă.

**Art. 6.** **-** Comunitatea aplicantă se obligă, ca după recepția lucrărilor să suporte cheltuielile de întreținere specifice (tuns iarbă, toaletat arbori, arbuști, irigare, întreținere obiecte urbane etc.) efectuate de către subunitatea specializată a administrației publice locale, la tarifele aprobate de consiliul local.

**Art. 7.** **–** (1) Cererile se predau la Registratura Primăriei în termen de 20 de zile de la data lansării oficiale a etapei anuale.

(2) Evaluarea cererilor se efectuează de către o comisie numită prin dispoziție de Primar, în termen de 10 zile de la data finală de depunere a cererilor.

(3) Proiectarea și execuția lucrărilor se efectuează în termen de 6 luni de la evaluarea cererilor. Acceptarea aplicațiilor la finanțare se efectuează în ordinea punctajului obținut, în limita bugetului anual alocat.

(4) Criteriile și punctajul de evaluare constituie anexa nr. 2 la prezentul Regulament.

**Art. 8.** – (1) Rezultatele evaluării pot fi contestate în termen de 24 ore de la data aducerii la cunoștință publică a acestora.

(2) Contestaţiile se vor soluţiona de către o Comisie numită prin dispoziţie de primarul municipiului Sfântu Gheorghe în termen de 24 de ore de la depunerea acestora.

**Art. 9.** – Se pot depune cereri cumulate pentru mai multe zone verzi limitrofe aparținând unei comunități compuse din mai multe asociații de proprietari sau pentru mai multe zone verzi separate de elemente arhitecturale (blocuri, parcări, drumuri, trotuare) aparținând aceleiași asociații de/chiriași/asocieri fără personalitate juridică constituite pe scări de bloc.

**Art. 10. -** Prezentul Regulament a fost aprobat la ședința \_\_\_\_\_\_\_\_\_\_ a Consiliului Local al Municipiului Sfântu Gheorghe prin Hotărârea Nr. \_\_\_\_\_\_\_ .

Anexe:

1. Formularul aplicației;
2. Criterii și punctaje de evaluare.